مالزی کرا‌لی‌نین تخت‌دن چکیلمه‌سی
مالزی باش ناظیری ماهاتیر محمد، سلطان  .V محمدین تخت‌دن چکیلمه‌سی‌نین آردین‌دان، حکومتین یئنی کرالین ان قیسا زاماندا سئچیلمه‌سینی اومید ائتدیگینی دئییب.
باش ناظیر ماهاتیر، اؤلکه‌نین شرقین‌دکی ترنگگانو ایالتینه سفری زامانی، مطبوعات نماینده‌لری‌نین سلطان .V  محمدین ایستعفاسینا دایر سوال‌لارینا، "حکومت سلطان .V محمدین ایستعفا قرارینی آنایاسایا مووافیق اولا‌راق قبول ائدیر." شکلینده جواب وئردی.
ماهاتیر، یئنی کرالین سئچیمینه دایر ایسه، حکومتین بو مسئله‌ده بیر مداخیله‌سی اولمادیغینی بیلدیریب،
" یئنی کرال، رهبرلر کونفرانسی طرفین‌دن معین اولونا‌جاق. حکومتیمیز یئنی کرالین ان قیسا زاماندا سئچیلمه‌سینی اومید ائدیر." دئیه دانیشدی.
دیگر طرف‌دن، رهبرلر کونفرانسی عضوو ایالت کرال‌لاری، مالزی کرا‌لی‌نین حؤکم سوردوگو پایتخت کوالا لومپورداکی میللی سارایدا بو گون سحر بیر آرایا گلدی.
کونفرانس عضو‌لری‌نین یئنی کرا‌لی دؤرد هفته عرضینده سئچمه‌سی گؤزلنیلیر.
نوامبر 2018دن بو یانا ساراییندا گؤزوکمه‌ین مالزی کرا‌لی سلطان .V محمدین وظیفه‌دن گئده‌جگینه دایر ادعا‌لار مالزی مطبوعاتیندا یئر آلمیشدی.
مالزی کرالینی معین ائدن رهبرلر کونفرانسی‌نین 3 ژانویه‌ده گیزلیجه توپلانیب سولطانین ایستعفاسی اوچون قرار آلدیق‌لاری ادعا ائدیلمیشدی.
ادعا‌لاردان اوچ گون سونرا میللی سارای، سلطان V.  محمدین تختدان چکیلدیگینی چاتدیرمیشدی.
اؤتن ایل روس گؤزه‌لی اوکسانا وویئوودینا ایله ائولندیگی ایره‌لی سورولن سلطان.V محمدین، تختی بو ادعا‌لارلا باغلی اولا‌راق قالدیغی گومان ائدیلیر.
